Պատասխանելով հարցին, թե ինչպես են դասավորվել իր անձնական հարաբերությունները Վլադիմիր Պուտինի հետ, Փաշինյանն ասել է. «Մենք շատ լավ, ուղիղ հարաբերություններ ունենք: Եւ այդ հարաբերությունները ձևավորվել են առաջին իսկ րոպեներից: Ես կարող եմ ասել, որ մեր հարաբերությունները զուրկ են մութ անկյուններից: Դա շատ կարևոր է: Մենք ամեն ինչ ուղիղ ենք քննարկում: Բոլոր հարցերը ուղիղ ենք դնում: Եւ ուղիղ ենք պատասխանում դրանց: Վլադիմիր Վլադիմիրովիչն այդպիսի մարդ է: Ինչպես ես հասկանում եմ, շփվելու այդպիսի ոճը շատ հարմար է նրա համար, և անկեղծ ասած, ինձ համար նույնպես: Ես կարող եմ ասել, որ մեր հարաբերությունները զարգանում են արագ և շատ կառուցողական»: